Here is a page extracted from Wikipedia that may contain CSS, HTML, and a lot of unformatted text.

Title: L'Alchecira
Content: L'Alchecira (La Algecira en castellano) ye un lugar de la provincia de Teruel, situato en lo municipio de Castellot. La suya población ye de 2 habitants (2006).

Cheografía 
Ye en lo sudueste de lo termin municipal de Castellot. En un parache de muita belleza amán de lo puent natural de la Fontseca, un puent natural dencima lo río Guadalop y amán de las pinturas rupestres de Ladrunyán. De dificil acceso, mesmo en los primeros anyos de lo sieglo XXI la sola forma de plegar-ie ye por una pista de tierra.

Toponimia   
Alchazira, Alchezira, Alchizira significa en aragonés medieval puesto con augua abundant, significato diferent de la forma orichinal en arabe Al-Chazira, "la isla" (trasliterando la letra arabe chim como una ch). Como toponimo se trobaba en Alpenyés, y en la Huecha, y se troba encara en Berche y entre Xatiel y Casterló.

Ye posible que corresponda chunto con Ladrunyán a Las Masadas de las Cuevas de lo fogache de 1495.

Historia 
Seguntes historiadors de la Universidat d'Alicant, s'amagaba en lo lugar Ali-Sarmiento, un musulmán que protecheban los reis catolicos. Se basan en textos que lo dicen, en la calendata de construcción de lo lugar, en lo nombre d'orichen arabe, y por l'urbanismo diferent: carreras estreitas fendo tornallos, una plaza cerrata, muitas zaicas y azutes, ecetra...
 

Lugars de Castellot
Lugars d'a provincia de Teruel